1908. évi március 8-áról. 
53 
enteroanastomosist végzett. A kórrajzból kiemeli, hogy műtét 
előtt az appendix táján körülbelül ökölnyi tumort tapintott 
s azért a bemetszést nem a középvonalban, hanem oldalt 
végezte. 
A hasüreg megnyitásakor látta, hogy a coecum-carcinomás 
tömeggé alakult s miután annak kiirthatatlanságáról meg- 
győződött, az intestinum ileumot a coecum bal oldalával egye- 
sítette. Hat hét óta a beteg jól táplálkozik, gyarapszik. 
Ezen esettel kapcsolatosan az ileocolostomiának techni- 
kájával foglalkozik s még a Jabolay-féle gyűrűnek, (melyet ez 
esetben használt) a Murphy-gomb feletti előnyeit emeli ki. 
Ezen érdekes bemutatás után Dr. Kováts Lajos a gyer- 
mekvédelemről az előző ülésen tartott előadását röviden 
recapitulálja s felkéri a jelenlevőket, hogy a tárgyhoz hozzá- 
szólni szíveskedjenek. 
Elsőnek felszólal Dr Fischer Jakab, kórh. főorvos, aki 
felemlíti, hogy még Dr. Ambró idejében történt, hogy az 
egyesület kebelében gyermekvédelmi aktió indult meg, de az 
Dr. Ambró elhalálozásával megszűnt. 
A züllöttség és gyengeelméjűség kórokozói közül, mint 
legfontosabbat, az ’ alkoholismust emeli ki, majd konstatálja, 
hogy egyebek közt nagy szükségét érezzük egy gyógy-peda- 
gogiai intézetnek s ilyennek a felállitását nagyon fontos dolog- 
nak tartja. 
ütánna Dr. Dobrovits Mátyás, kir. tanácsos azon 
nézetének ad kifejezést, hogy a zülött és kóros gyermekek 
számát akként lehetne apasztani, ha az orvosok a megtermé- 
kenyités nélküli házasságokat propagálnák, a közönséget a 
nemi betegségekről s különösen a syphilisről, felvilágosítanák. 
Nagy fontosságúnak tartja végül a lakásviszonyok javítását s 
átalában a sociális nyomor megszüntetését. 
Dr. Ta US Cher Béla, kir. tanácsos sajnálattal említi, hogy 
az új törvény nem sokat lendített Pozsony gyermekvédelmi 
ügyén, mert a mig az állam által beszüntetett „Izabella“ 
gyermekmenhely ezelőtt tökéletesen megfelelt feladatának, ma 
nincsen intézetünk, mely az előbbit pótolná. 
Dr. M e r g 1 Ödön, városi tiszti főorvos szintén foglalkozik 
